  Майя Бывальцева 93 студентъёс но аспирантъёс выль дышетскон арын Удмуртилэн тӧроезлэсь стипендиос басьтӥзы. Кызьы ивортӥз элькун тӧролэн но кивалтэтлэн пресс-службазы, сӥё-дано пусъён ужрад ортчиз 22-тӥ шуркынмонэ. «Ӟечкыласько тӥледыз азинсконъёсыныды! Оскисько, со пумыз ӧвӧл на. Азьпалан тӥледыз выль вормонъёс возьмало. Улон ӧре мыло-кыдо пыриськемды понна тау кареме потэ. Та стипендиос умой дышетскыны но ӧнер басьтыны, тодонлыкъёстэс но быгатонлыкъёстэс будэтыны ватсаса ӝуткан мед луозы», — вазиськиз ужрадэ лыктэм студентъёслы но аспирантъёслы улосвыллэн тӧроез Александр Соловьёв. Удмуртилэн тӧроезлэсь стипендиос басьтон сярысь сертификатъёсты сётӥзы тодосъя ужъюртъёсысь но вылӥ дышетсконниосысь 10 аспирантъёслы но 29 студентъёслы, кун ӧнер дышетсконниосысь 54 егитъёслы. Тодос удысын но дышетсконын, спортын азинсконъёс возьматэм но мер улонэ мыло-кыдо пыриськись егит тодосчиосты но студентъёсты Удмуртиын нимлыко стипендиосын пусйыны кутскизы 2001-тӥ арын. Тегъёс: Дышетон Ижкар егитъёс студентъёс Удмуртия АлександрСоловьёв  